 Madaxweyne ku xigeenkii hore ee Somaliland mar uu ka hadlaayey heshiisyada ay Somaliland la gashay Imaraadka iyo waxa Somaliland la gudboon haddii ay khatari timaado ayaa yidhi Anigu markii hore ee hawlahan heshiisyadu socdeen, waan ka hadlay waana ka digay, waxaanan idhi heshiisyadaasi khatar bay inagu keeni karayaan, ee aad ha looga feejignaado, waxaa kale oo aan idhi cidda aynu la galaynaa heshiisyada ee aynu saldhig iyo wax walba ku aaminaynaa waa inay noqdaan Wadan awood badan leh, laakiin mar haddii aynu heshiisyadii galayn, waa inaynu helnaa damaanad ah in khatar walba oo inagu timaada, oo sabab u noqon karaya heshiisyadaas aynu galnay, in dalkeena la difaacayo, maxaa yeelay imika waxaa cad oo marag madoon ah in aynu ka war qabno in Imaraadku xulufo la ahaa Sucuudiga, kuwaas oo weerar ku qaaday Xuutiyiinta, markaas waa qasab in haddii aynu cid heshiis la galay, in cid kalena cadaw inagu noqonayso, markaas waa inaynu helnaa daamanad buuxda, oo ah in khatar walba iyo dhib walba oo inagu iman karta in la inaga difaaco. 